Diari Oficial de la Generalitat Valenciana


Sumari del DOGV 8407, del 22-10-2018 (2018/9494)

RESOLUCIÓ de 3 d'octubre de 2018, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 6 en el pressupost del programa 422.80, Institut Superior d'Ensenyaments Artístics de la Comunitat Valenciana, gestionat per la Conselleria d'Educació, Investigació, Cultura i Esport, per import de 197.379,48 euros. Expedient número 09.014/18-083.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8407

Data del DOGV
:   22-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9494


Data del document
:   03-10-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'octubre de 2018, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 6 en el pressupost del programa 422.80, Institut Superior d'Ensenyaments Artístics de la Comunitat Valenciana, gestionat per la Conselleria d'Educació, Investigació, Cultura i Esport, per import de 197.379,48 euros. Expedient número 09.014/18-083. [2018/9494]  
  
L'Institut Superior d'Ensenyaments Artístics de la Comunitat Valenciana (ISEACV) es va crear com a entitat autònoma de caràcter administratiu mitjançant la Llei 8/2007 i després de l'aprovació de la Llei 1/2015, d'hisenda pública, sector públic instrumental i subvencions té la consideració d'organisme autònom. No obstant això, fins hui encara no s'ha produït el traspàs efectiu dels béns i serveis ni del personal docent i el d'administració i serveis dels centres superiors d'ensenyaments artístics de titularitat de la Generalitat, que haurà d'articular-se mitjançant ordre de la conselleria amb competències d'educació per la qual cosa, tal com estableix la disposició addicional sisena de la vigent llei de pressupostos, durant 2018 la gestió economicopressupostària de l'Institut s'instrumentarà a través del programa pressupostari 422.80, Institut Superior d'Ensenyaments Artístics de la CV, integrat en el pressupost de la Conselleria d'Educació, Investigació, Cultura i Esport, si bé també autoritza les persones que tinguen assignada la titularitat de les conselleries amb competències en matèria d'hisenda i d'universitats, perquè adopten les mesures necessàries perquè la instrumentació de la gestió esmentada s'adeqüe a la naturalesa i règim jurídic i pressupostari de l'entitat.  
  
D'acord amb això, la Conselleria d'Educació, Investigació, Cultura i Esport, a fi de possibilitar que els centres d'ensenyaments artístics esmentats disposen d'equipament i material didàctic necessari i adequat a les necessitats especials de les matèries que imparteixen, ha sol·licitat incrementar la dotació del capítol 6 del programa en 197.379,48 euros i el seu finançament mitjançant la transferència de disponibilitats existents en el capítol 2 del mateix programa.  
  
A aquest efecte i d'acord amb el que es disposa en els articles 21 i 24 i la disposició addicional sisena de la Llei 22/2017, de pressupostos de la Generalitat per a 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 34.69.30.423.27.1 per import de 197.379,48 euros.  
  
Segon  
S'autoritza un augment de crèdit en l'aplicació 68.33.87.419.15.0 per import de 197.379,48 euros.  
  
València, 3 d'octubre de 2018.- El conseller d'Hisenda i Model Econòmic: Vicent Soler i Marco.